
Maksātnespējas procesa administratoram
/Administrators/
[bookmark: _Hlk185364843]Paziņošanai e‑adresē


Par /SIA "Nosaukums A"/ sūdzību par maksātnespējas procesa administratora /Administrators/ rīcību /SIA "Nosaukums B"/ maksātnespējas procesā

[bookmark: _Hlk124745969][bookmark: _Hlk216959681]Maksātnespējas kontroles dienestā 2026. gada 23. martā saņemta /SIA "Nosaukums A"/ (turpmāk – Iesniedzējs) 2026. gada 21. marta sūdzība (turpmāk – Sūdzība) par maksātnespējas procesa administratora /Administrators/, amata apliecības /numurs/, (turpmāk – Administrators) rīcību /SIA "Nosaukums B"/, /reģistrācijas numurs/, (turpmāk – Parādnieks) maksātnespējas procesā.
Izskatot Maksātnespējas kontroles dienesta rīcībā esošo informāciju par Iesniedzēja maksātnespējas procesa gaitu, konstatēts turpmāk minētais.
[1] Ar /tiesas nosaukums/ /datums/ spriedumu lietā /lietas numurs/ pasludināts Parādnieka maksātnespējas process un par Parādnieka maksātnespējas administratoru iecelta /iepriekšējais administrators/ (turpmāk – Iepriekšējais administrators).
Ar /tiesas nosaukums/ /datums/ lēmumiem Iepriekšējais administrators atcelts no Parādnieka maksātnespējas procesa administratora pienākumu pildīšanas un par Parādnieka maksātnespējas procesa administratoru iecelts Administrators.
[2] Sūdzībā norādīts turpmākais.
Iepriekšējais administrators savas kompetences ietvaros cēla /tiesas nosaukums/ prasību pret Parādnieka valdes loceklēm /pers. A/ un /pers. B/ (turpmāk – 1. Parādnieka pārstāve) par zaudējumu 320 000 euro piedziņu, pamatojot to ar valdes bezdarbību debitora parāda atgūšanā, līdz ar to kreditoriem ir zudusi iespēja apmierināt savus pamatotus prasījumus. Prasība tiesā ir pieņemta, ierosināta lieta /lietas numurs/ (turpmāk – Tiesvedība).
Administrators 2026. gada 5. februārī nosūtīja kreditoriem, tostarp Iesniedzējam, paziņojumu (turpmāk – Paziņojums) par nodomu atteikties no prasības Tiesvedībā daļā pret 1. Parādnieka pārstāvi, pamatojoties uz to, ka Administratora ieskatā prasība pret 1. Parādnieka pārstāvi nav pamatota. Vienlaikus Administrators nenorādīja juridiski pamatotu un pārliecinošu motivāciju.
Iesniedzējs, izmantojot savas Maksātnespējas likuma 82. pantā paredzētās tiesības, iesniedza Administratoram savus iebildumus (turpmāk – Iebildumi). Tos Administrators saņēma 2026. gada 9. februārī.
Iebildumos norādīts arī turpmākais.
Valdes loceklim savi pienākumi ir jāpilda kā krietnam un rūpīgam saimniekam. Valdes locekļi solidāri atbild par zaudējumiem, ko tie nodarījuši sabiedrībai.[footnoteRef:1] [1:  Komerclikuma 169. panta pirmā un otrā daļa.] 

	Kā izriet no Komercreģistra datiem, 1. Parādnieka pārstāve ieņēma valdes locekļa – valdes priekšsēdētāja amatu līdz 2020. gada 2. martam, tātad arī zaudējumu rašanās brīdī.
Iesniedzēja ieskatā šobrīd par 1. Parādnieka pārstāves atbildību secinājumus var izdarīt vienīgi tiesā, izvērtējot visus lietas materiālus un tajā esošus pierādījumus. Gadījumā, ja tiesa konstatēs, ka 1. Parādnieka pārstāves atbildībai nav pamata, tai ir tiesības un pienākums noraidīt prasību šajā daļā ar spriedumu.
	Administratora atteikšanās no prasības novedīs pie lietas izbeigšanos pret 1. Parādnieka pārstāvi saskaņā ar Civilprocesa likuma 223. panta 4. punktu ar Civilprocesa likuma 225. pantā noteiktajām tiesiskajām sekām. Proti, atkārtota vēršanās tiesā strīdā starp tām pašām pusēm par to pašu priekšmetu un uz tā pašā pamata nav pieļaujama.
Atteikšanās no prasības pret 1. Parādnieka pārstāvi var būtiski pasliktināt kreditoru izredzes gūt apmierinājumu, kas nav pieļaujams. Jautājums par 1. Parādnieka pārstāves atbildību šobrīd paliek vienīgi tiesas kompetencē. Administratora ieceri par atteikšanos no prasības šajā daļā uzskatām par nepamatotu un priekšlaicīgu.
	Uz Iebildumiem Administrators 2026. gada 11. martā atbildēja noraidoši, atsaucoties uz Paziņojuma 3. punktā izklāstīto motivāciju un norādot, ka lietā iesniegtie rakstveida pierādījumi Administratoram ļauj secināt, ka prasība daļā pret konkrēto atbildētāju nav pamatota.
Kādi pierādījumi apliecina šo secinājumu, kreditoriem nav pieejami, to būtību Administrators nav pietiekoši izskaidrojis, toties ir uzņēmies tiesas funkcijas, kādas ar likumu viņam nav piešķirtas.
Ja administratoram iesniegtie kreditora iebildumi netiek ņemti vērā, administrators sniedz kreditoram motivētu atbildi[footnoteRef:2], kas Iesniedzēja ieskatā nav izdarīts.  [2:  Maksātnespējas likuma 83. panta 2. punkts.] 

	Nepiekrītot Administratora rīcībai, nepamatoti neņemot vērā Iebildumus, Iesniedzējs iesniedz Sūdzību Maksātnespējas likuma 84. pantā paredzētajā kārtībā, vienlaikus paturot sev tiesību nepieciešamības gadījumā vērsties tiesā ar prasību pret Administratoru par nodarītajiem zaudējumiem. Proti, šāda Administratora rīcība skar Iesniedzēja likumiskās tiesības.
	Ņemot vērā iepriekš izklāstīto, Iesniedzējs lūdz izskatīt Sūdzību un uzlikt Administratoram tiesisko pienākumu ņemt vērā kreditora – Iesniedzēja, Iebildumus pret Administratora nodomu atteikties no prasības Tiesvedībā daļā pret 1. Parādnieka pārstāvi.
Sūdzībai pievienoti Iesniedzēja ieskatā to pamatojošie dokumenti.
[3] Maksātnespējas kontroles dienests 2026. gada 24. marta vēstulē /numurs/ lūdza Administratoram iesniegt rakstveida paskaidrojumus par Sūdzībā minētajiem apstākļiem.
[bookmark: _Hlk152911761][4] Maksātnespējas kontroles dienestā 2026. gada 10. aprīlī saņemta Administratora 2026. gada 10. aprīļa vēstule /numurs/ (turpmāk – Paskaidrojumi), kurā sniegti paskaidrojumi par Sūdzību.
Paskaidrojumos norādīts turpmākais.
[4.1] Iepriekšējais administrators Parādnieka maksātnespējas procesā 2024. gada 2. augustā cēla tiesā prasību pret /pers. / un 1. Parādnieka pārstāvi par zaudējumu 320 000 euro piedziņu. Prasība pamatota ar valdes bezdarbību debitora parāda atgūšanā, kā rezultātā iestājies noilgums. Proti, 2017. gada 6. jūnijā ticis atsavināts Parādniekam piederošs nekustamais īpašums, bet pircējs nav samaksājis visu pirkuma cenu līgumā noteiktajā termiņā (līdz 2019. gada 5. augustam). 
No 2019. gada 5. augusta pircējs nav saņēmis nevienu pretenziju par parāda samaksu, kā rezultātā iestājies Komerclikuma 406. pantā noteiktais noilgums.
[4.2] Pārņemot maksātnespējas procesa lietas materiālus un iepazīstoties ar Tiesvedības materiāliem, Administrators konstatēja, ka prasība, kas celta daļā pret 1. Parādnieka pārstāvi, nav pamatota. Līdz ar to Administrators 2026. gada 5. februārī nosūtīja Parādnieka kreditoriem Paziņojumu par nodomu atteikties no prasības Tiesvedībā daļā pret 1. Parādnieka pārstāvi.
Administrators 2026. gada 9. februārī no Parādnieka kreditora – Iesniedzēja, saņēma Iebildumus par paziņojumā norādīto nodomu atteikties no prasības Tiesvedībā daļā pret 1. Parādnieka pārstāvi. 
Atbilstoši Maksātnespējas likuma 83. panta 2. punktam Administrators 2026. gada 11. martā sniedza atbildi uz iebildumiem.
[4.3] Administratoram pēc juridiskās personas maksātnespējas procesa pasludināšanas ir pienākums izvērtēt un celt tiesā prasības pret juridiskās personas pārvaldes institūciju locekļiem un kapitālsabiedrības dalībniekiem par viņu nodarīto zaudējumu atlīdzību.[footnoteRef:3] Vienlaikus administratoram papildus Maksātnespējas likumā noteiktajām vispārējām administratora tiesībām ir tiesības atteikties no jebkura prasījuma vai slēgt jebkuru izlīgumu parādnieka vārdā attiecībā uz parādnieka prasījumiem pret trešajām personām par to atbilstoši paziņojot kreditoriem.[footnoteRef:4] [3:  Maksātnespējas likuma 65. panta 8. punkts.]  [4:  Maksātnespējas likuma 67. panta 9. punkts, 81. panta pirmās daļas 6. punkts.] 

Administrators norāda, ka administratora ekskluzīvā kompetencē ir izvēlēties tiesiskos līdzekļus maksātnespējas procesa efektīvai un likumīgai maksātnespējas procesa norisei un mērķu sasniegšanai, tostarp administratora ekskluzīvā kompetencē ietilpst jautājuma izvērtēšana par atteikšanos no prasības. 
Administrators paskaidro, ka, ievērojot Maksātnespējas likuma 6. panta 7. punktā nostiprināto atklātības principu, Paziņojumā norādīja kreditoriem apstākļus, kas tika konstatēti, izskatot Tiesvedības materiālus, un kas pamato nodomu atteikties no prasības daļā pret 1. Parādnieka pārstāvi. 
Proti: Saskaņā ar Komercreģistra datiem /pers. B/, dzimšanas datums: /datums/ (turpmāk arī Atbildētāja), bija parādnieka valdes loceklis no 13.07.2011. līdz 10.11.2011. un no 10.11.2011. līdz 02.03.2020. bija valdes priekšsēdētājs ar tiesībām pārstāvēt sabiedrību kopā ar visiem.
No 2025. gada 14. augusta Atbildētājas paskaidrojumiem pievienotajiem dokumentiem redzams, ka 2019. gada 19. septembrī Atbildētājas uzdevumā advokātu birojs /"Nosaukums C"/ nosūtīja pircējam rakstisku brīdinājumu par nesamaksātajiem EUR 320 000 (vēstule nav saņemta). 2020.gada 19.februārī Atbildētāja iesniedza parādniekam paziņojumu par tūlītēju atkāpšanos no amata. 
Administrators piekrīt paskaidrojumos norādītajam, ka Atbildētāja, ja arī būtu veikusi papildus darbības parāda atgūšanai līdz sava amata pienākumu pildīšanas beigām, tas nemainītu lietas būtību, t.i. Atbildētājas bezdarbība laika periodā līdz beidza pildīt valdes priekšsēdētājas amata pienākumus nav cēloniskā sakarībā ar parādniekam nodarītajiem zaudējumiem, jo jebkurā gadījumā no 19.02.2020., kad Atbildētāja atkapās, vai 02.03.2020., kad ir ieraksts Komercreģistrā, līdz parādnieka likvidācijas procesa pasludināšanai 13.10.2023., kuras ietveros likvidators nosūtīja pircējam pretenziju, ir vairāk kā 3 gadi.
Administrators 2026. gada 11. marta atbildē Iesniedzējam norādīja: izskatot saņemtos iebildumus, administrators konstatē, ka tie nav juridiski motivēti, jo tajos nav norādīts neviens tiesisks pamats attiecībā uz administratora paziņojumā ietverto pamatojumu. Iebildumos pēc būtības nav izvērtēts administratora norādītais pamats nodomam atteikties no prasības, proti, tas, ka pēc paskaidrojumu saņemšanas tiesā un to izpētes administrators konstatēja, ka prasība attiecīgajā daļā pret /pers. B/ nav pamatota. 
Papildus administrators norādīja, ka turpinot tiesvedību pret atbildētāju, pret kuru prasība nav pamatota, var rasties papildus tiesāšanās izdevumi.
[4.4] Par Sūdzībā norādīto, ka administrators nav norādījis juridiski pamatotu un pārliecinošu motivāciju, Administrators paskaidro, ka Paziņojumā kreditoriem tika norādīts juridiski pamatots un motivēts skaidrojums, kādēļ prasības uzturēšana pret 1. Parādnieka pārstāvi nav pamatota.
Tā kā Iesniedzējs Iebildumos pēc būtības nebija norādījis nevienu pamatotu argumentu, kas atspēkotu Paziņojumā norādīto motivāciju, papildus jau Paziņojumā norādītajam pamatojumam, Administrators atkārtotu izvērtējumu nesniedza. Vienlaikus Administrators papildus norādīja, ka nepamatotas prasības uzturēšana var radīt papildu tiesāšanās izdevumus.
Par Sūdzībā norādīto, ka secinājumus var izdarīt vienīgi tiesa, Administrators paskaidro, ka nepamatotas prasības uzturēšana varētu radīt zaudējumus kreditoriem tiesāšanās izdevumu apmērā. Minētais tika norādīts arī Iesniedzējam atbildes vēstulē. 
Papildus Administrators atkārtoti norāda, ka administratora ekskluzīvā kompetencē ir jautājuma izvērtēšana par atteikšanos no prasības (konkrētajā gadījumā daļējas atteikšanās). 
[4.5] Vienlaikus Administrators paskaidro, ka Paziņojuma un atbildes sagatavošanas brīdī Administratoram nebija skaidri zināms tiesāšanās izdevumu apmērs, bet bija zināms, ka 1. Parādnieka pārstāve ir iesniegusi tiesai lūgumu piedzīt no prasītāja – Parādnieka, ar lietas vešanu saistītos izdevumus, kuru apmērs tiks precizēts vēlāk.
Tā kā no citiem kreditoriem Parādnieka maksātnespējas procesā iebildumi par nodomu atteikties no prasības daļā netika saņemti, kā arī Iesniedzējs atkārtotus, pamatotus iebildumus par nodomu atteikties no prasības daļā pret 1. Parādnieka pārstāvi neiesniedza, Administrators ar 2026. gada 23. marta iesniegumu atteicās no prasības. 
Administrators norāda, ka pēc atteikšanās no prasības, 1. Parādnieka pārstāves pilnvarotais pārstāvis iesniedza tiesā iesniegumu, kurā norādīja, ka neuztur lūgumu par tiesāšanās izdevumu piedziņu no Prasītāja. 
[4.6] Administratora ieskatā apstāklis, ka Iesniedzējs neatbalsta Administratora nodomu atteikties no prasības daļā pret 1. Parādnieka pārstāvi, savu nostāju nepamatojot pēc būtības un nenorādot juridisku pamatu, nevar būt par pamatu, lai atzītu, ka Administrators ir pārkāpis maksātnespējas procesu regulējošās tiesību normas. 
Administrators norāda, ka Administratora rīcība ir atbilstoša Maksātnespējas likuma regulējumam un maksātnespējas procesa administratoram piešķirtajai kompetencei. Līdz ar to nav pamats konstatēt Administratora rīcībā maksātnespējas procesu regulējošos normatīvo aktu pārkāpumus vai pilnvaru ļaunprātīgu izmantošanu. 
[4.7] Apkopojot iepriekš minēto, Administrators uzskata Sūdzību par nepamatotu un lūdz Maksātnespējas kontroles dienestu to noraidīt.
Paskaidrojumiem pievienoti Administratora ieskatā tos pamatojošie dokumenti.
[5] Izvērtējot Sūdzību, Administratora sniegtos paskaidrojumus, kā arī maksātnespējas procesu reglamentējošās tiesību normas, secināms turpmāk minētais.
[5.1] Maksātnespējas kontroles dienests veic administratoru uzraudzību un izskata sūdzības par administratoru rīcību, izņemot tos likumā noteiktos gadījumus, kad sūdzības par administratoru lēmumiem izskatāmas tiesā, kurā ierosināta attiecīgā maksātnespējas procesa lieta.[footnoteRef:5] [5:  Maksātnespējas likuma 174.1 panta 1. un 2. punkts.] 

Kreditors, parādnieka pārstāvis vai trešā persona, kuras likumiskās tiesības ir aizskartas, var iesniegt Maksātnespējas kontroles dienestam sūdzību par administratora rīcību.[footnoteRef:6] [6:  Maksātnespējas likuma 176. panta pirmā daļa.] 

Sūdzībā izteiktas pretenzijas par Administratora rīcību, atsakoties no prasības Tiesvedībā daļā pret 1. Parādnieka pārstāvi, neņemot vērā Iebildumus.
[5.2] Pēc juridiskās personas maksātnespējas procesa pasludināšanas par parādnieka pārvaldes institūciju kļūst administrators. Administrators iegūst visas normatīvajos aktos, parādnieka statūtos vai līgumos paredzētās pārvaldes institūciju tiesības, pienākumus[footnoteRef:7] un atbildību.[footnoteRef:8] Administratoram ir tiesības nodot tiesai izskatīšanai jebkuru parādnieka prasījumu, bez īpaša pilnvarojuma sastādīt un parādnieka vārdā parakstīt jebkuru dokumentu, atteikties no jebkura prasījuma vai slēgt jebkuru izlīgumu parādnieka vārdā attiecībā uz parādnieka prasījumiem pret trešajām personām.[footnoteRef:9] [7:  Tostarp arī pienākumu izvērtēt un celt tiesā prasības pret juridiskās personas pārvaldes institūciju locekļiem un kapitālsabiedrības dalībniekiem (Maksātnespējas likuma 65. panta 8. punkts).]  [8:  Maksātnespējas likuma 64. panta pirmās daļas 1. punkts.]  [9:  Maksātnespējas likuma 67. panta pirmās daļas 3., 5. un 9. punkts.] 

Administrators ir parādnieka maksātnespējas procesa vadītājs un virzītājs. Administratora atbildībā ir pēc būtības izvērtēt visus maksātnespējas procesā konstatētos faktus un iegūto informāciju to kopsakarībās. Pēc attiecīgās informācijas izvērtēšanas administratoram jāpieņem pamatots lēmums par turpmāko parādnieka maksātnespējas procesa norisi un jāizvēlas tiesiskie līdzekļi, lai nodrošinātu efektīvu un likumīgu maksātnespējas procesa norisi un mērķu sasniegšanu.[footnoteRef:10] Tikai un vienīgi administratora rīcībā ir pilnīga un visaptveroša informācija, kuras izvērtēšana ir par pamatu konkrētā lēmuma pieņemšanai. [10:  Maksātnespējas likuma 26. panta otrā daļa.] 

Izvēloties konkrēto tiesisko līdzekli, administrators uzņemas risku (atbildību) segt ar to parādniekam nodarītos zaudējumus.[footnoteRef:11] [11:  Maksātnespējas likuma 29. panta pirmā daļa.] 

Savukārt Maksātnespējas kontroles dienests atbilstoši Maksātnespējas likumā noteiktajām pilnvarām, nepieņemot lēmumu pēc būtības administratora vietā, ir tiesīgs pārbaudīt, vai administrators, pieņemot konkrētu lēmumu, ir visaptveroši izvērtējis visu viņa rīcībā esošo informāciju un lietas apstākļus, un spēj to pamatot.[footnoteRef:12] [12:  Skatīt, piemēram, Rīgas pilsētas Pārdaugavas tiesas 2021. gada 31. aprīļa spriedumu lietā Nr. C68347621.] 

[5.3] Lai nodrošinātu likumīgu un efektīvu maksātnespējas procesa norisi[footnoteRef:13], administratoram ir pienākums izvērtēt, vai parādnieka pārvaldes institūciju locekļi nav nodarījuši zaudējumus parādniekam, un attiecīgi rīkoties[footnoteRef:14], lai iegūtu naudas līdzekļus kreditoru prasījumu segšanai[footnoteRef:15]. [13:  Maksātnespējas likuma 26. panta otrā daļa.]  [14:  Maksātnespējas likuma 65. panta 8. punkts.]  [15:  Maksātnespējas likuma 4. panta pirmā daļa.] 

Pēc parādnieka darījumu izpētes administratoram ir jāspēj pamatot sava izvēle celt vai necelt prasību tiesā, sniedzot vispusīgu parādnieka slēgto darījumu izvērtējumu, tostarp par prasības celšanas pamatu un lietderību, kas ietver arī piedziņas iespējamību. Vienlaikus administratoram tiesvedības gaitā, kā jebkurai citai personai, ir tiesības grozīt prasību, atteikties no prasības, kā arī slēgt izlīgumu.[footnoteRef:16] [16:  Civilprocesa likuma 74. panta trešā un piektā daļa.] 

Administratoram kā ar publiskām pilnvarām apveltītai personai primāri jābūt lojālam pret likumu un maksātnespējas procesa likumīgu norisi nevis pret parādnieku vai kreditoriem personiski. Administrators nedrīkst likt savas intereses pāri likumīga un efektīva maksātnespējas procesa interesēm. Tas attiecas gan uz pašu maksātnespējas procesu, gan arī uz tiem tiesvedības procesiem, kuri uzsākti uz administratora prasības vai pieteikuma pamata.[footnoteRef:17] [17:  Augstākās tiesas Civillietu departamenta 2018. gada 24. maija lēmums lietā Nr. SKC-618/2018.] 

Turklāt arī Civillikuma 1. pants pieprasa, lai civiltiesisko attiecību dalībnieki rēķinātos viens ar otru un ņemtu vērā pretējās puses intereses.[footnoteRef:18] Savukārt procesa efektivitātes princips paredz, ka procesa ietvaros piemērojami tādi pasākumi, kas ļauj ar vismazāko resursu patēriņu vispilnīgāk sasniegt procesa mērķi.[footnoteRef:19] [18:  Skatīt, piemēram, Senāta 2023. gada 28. novembra spriedumu lietā Nr. SKC-57/2023.]  [19:  Maksātnespējas likuma 6. panta 5. punkts.] 

Līdz ar to, administratoram, secinot, ka tiesā celtā prasība nav pamatota, būtu jāveic attiecīgi procesuālie pasākumi, lai veicinātu tiesvedības ekonomiju un efektivitāti, tostarp apsverot prasības grozīšanu, atteikšanos no prasības vai izlīguma noslēgšanu, tādējādi novēršot nepamatotu tiesas resursu noslogošanu un izvairoties no liekām procesuālajām darbībām.
[5.4] No Parādnieka maksātnespējas procesa lietas materiāliem izriet, ka Iepriekšējais administrators cēla prasību tiesā pret Parādnieka bijušajām valdes loceklēm (/pers. A/ un 1. Parādnieka pārstāvi) par zaudējumu 320 000 euro piedziņu, pamatojot to ar valdes bezdarbību debitora parāda[footnoteRef:20] atgūšanā. Proti, valdes bezdarbības rezultātā ir iestājies noilgums[footnoteRef:21] Parādnieka prasījuma tiesībām pret nekustamā īpašuma pircēju. [20:  Izpildes termiņš 2019. gada 5. augusts.]  [21:  Komerclikuma 406. pants.] 

Administrators, pārņemot Parādnieka maksātnespējas procesa lietas materiālus un iepazīstoties ar 1. Parādnieka pārstāves paskaidrojumiem un iesniegtajiem pierādījumiem, secināja, ka prasība Tiesvedībā, kas celta daļā pret 1. Parādnieka pārstāvi nav pamatota. 1. Parādnieka pārstāve bija veikusi darbības debitora parāda atgūšanā. Proti, 1. Parādnieka pārstāves uzdevumā advokātu birojs /"Nosaukums C"/ 2019. gada 19. septembrī nosūtīja pircējam rakstisku brīdinājumu par nesamaksātajiem 320 000 euro. Savukārt kopš 2020. gada 2. marta 1. Parādnieka pārstāve vairs nebija Parādnieka valdē. Tādējādi Administratora ieskatā 1. Parādnieka pārstāves turpmākā bezdarbība līdz Parādnieka valdes priekšsēdētāja amata pienākumu pildīšanas beigām nav cēloniskā sakarībā ar Parādniekam nodarītajiem zaudējumiem. Parādnieka prasījumu tiesībām noilgums iestājās jau pēc 1. Parādnieka pārstāves kā Parādnieka pārvaldes institūcijas locekles pilnvaru termiņa beigām.
Pusei, kuras labā taisīts spriedums, tiesa piespriež no otras puses visus tās samaksātos tiesas izdevumus.[footnoteRef:22] Līdz ar to, turpinot tiesā uzturēt pirmšķietami nepamatotu prasību, prasītājs riskē ar pienākumu atlīdzināt atbildētājam tiesāšanās izdevumus. Maksātnespējas procesa gadījumā, parādnieka pienākums, zaudējot tiesvedībā, atlīdzināt atbildētājam tiesāšanās izdevumus tieši ietekmē maksātnespējas procesa izdevumu apmēru un iespējas segt kreditoru prasījumus[footnoteRef:23]. [22:  Civilprocesa likuma 41. panta pirmā daļa.]  [23:  Maksātnespējas likuma 118. panta pirmā daļa.] 

Izvērtējot minēto, secināms, ka Administrators spēj pamatot savu izvēli atteikties no prasības Tiesvedībā daļā pret 1. Parādnieka pārstāvi. Maksātnespējas kontroles dienestam nav pamata uzskatīt, ka Administrators nebūtu izvērtējis visu viņa rīcībā esošo informāciju un lietas apstākļus. Līdz ar to Sūdzība daļā par Administratora rīcību, atsakoties no prasības Tiesvedībā daļā pret 1. Parādnieka pārstāvi, uzskatot to par nepamatotu, ir noraidāma.
[5.5] Maksātnespējas procesā iesaistītās personas, aizsargājot savas intereses, ir tiesīgas pārliecināties par administratora rīcības likumību un efektivitāti, pieprasot informāciju un sniedzot iebildumus[footnoteRef:24]. [24:  Maksātnespējas likuma 82. pants.] 

Savukārt administratoram ir pienākums izvērtēt iebildumu pamatotību. Ja iebildumi tiek ņemti vērā, administrators veic atbilstošas izmaiņas un paziņo par tām visiem kreditoriem, bet, ja iebildumi netiek ņemti vērā, sniedz kreditoram motivētu atbildi.[footnoteRef:25] [25:  Maksātnespējas likuma 83. pants.] 

Lietā nav strīda, ka Administrators ir sniedzis atbildi uz Iebildumiem. Administrators papildus Paziņojumā norādītajiem apsvērumiem par atteikšanos no prasības, atbildē Iesniedzējam paskaidroja, ka nepamatotas prasības uzturēšana var radīt papildu tiesāšanās izdevumus, tādējādi samazinot kreditoru iespējas saņemt savu prasījumu apmierinājumu.
Maksātnespējas kontroles dienestam nav pamata uzskatīt, ka Administratora atbilde uz Iebildumiem būtu nemotivēta (skatīt arī šā lēmuma 5.4. punktu).
Iesniedzēja un Administratora viedokļa par tiesvedības turpināšanas nepieciešamību nesakritība vēl nav pamats, lai Administratora rīcībā atzītu pārkāpumu.
Izvērtējot minēto, secināms, ka Sūdzība daļā par Administratora rīcību, sniedzot atbildi uz Iebildumiem, ir noraidāma.
Tā kā, izskatot Sūdzību, Administratora rīcībā nav atzīts pārkāpums, Maksātnespējas kontroles dienestam nav arī pamata uzlikt Administratoram Sūdzībā lūgto tiesisko pienākumu ņemt vērā Iebildumus.
[6] Izvērtējot minēto un pamatojoties uz norādītajām tiesību normām, kā arī Maksātnespējas likuma 174.1 panta 2. punktu, 175. panta pirmās daļas 2. punktu, 176. panta pirmo, otro un trešo daļu,

nolēmu:

/SIA "Nosaukums A"/ 2026. gada 21. marta sūdzību par maksātnespējas procesa administratora /Administrators/, /amata apliecības numurs/, rīcību /SIA "Nosaukums B"/, /reģistrācijas numurs/, maksātnespējas procesā noraidīt.

Lēmumu var pārsūdzēt /tiesas nosaukums/ mēneša laikā no lēmuma saņemšanas dienas. Sūdzības iesniegšana tiesā neaptur šā lēmuma darbību.

